ᱯᱤ. ᱵᱷᱟᱱᱩᱢᱚᱛᱤ

ᱯᱤ. ᱵᱷᱟᱱᱩᱢᱚᱛᱤ ᱨᱟᱢᱚᱠᱨᱤᱥᱱᱚ (᱗ ᱥᱮᱯᱴᱮᱢᱵᱚᱨ ᱑᱙᱒᱕ – ᱒᱔ ᱰᱤᱥᱮᱢᱵᱚᱨ ᱒᱐᱐᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱟᱠᱴᱨᱮᱥ, ᱥᱮᱨᱮᱧᱤᱭᱟᱹ, ᱯᱷᱤᱞᱢ ᱯᱨᱳᱰᱤᱭᱩᱥᱚᱨ, ᱰᱤᱨᱮᱠᱴᱚᱨ, ᱥᱮᱨᱮᱧ ᱥᱟᱯᱟᱲᱟᱣᱤᱡ, ᱚᱱᱚᱞᱤᱭᱟᱹ, ᱮᱰᱤᱴᱚᱨ ᱟᱨ ᱥᱴᱩᱰᱤᱭᱳ ᱢᱟᱹᱞᱤᱠ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱛᱮᱞᱩᱜᱩ ᱥᱤᱱᱮᱢᱟ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱥᱩᱯᱚᱨᱥᱴᱟᱨ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱮᱭᱟ ᱾ ᱩᱱᱤ ᱫᱚ ᱟᱡᱟᱜ ᱯᱩᱭᱞᱩ ᱰᱤᱨᱮᱠᱥᱚᱱ ᱯᱷᱤᱞᱢ ᱪᱚᱱᱫᱤᱨᱟᱱᱤ (᱑᱙᱕᱓) ᱥᱟᱶᱛᱮ ᱛᱮᱞᱩᱜᱩ ᱥᱤᱱᱮᱢᱟ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟᱭ ᱾ ᱵᱷᱟᱱᱩᱢᱚᱛᱤ ᱫᱚ ᱑᱐᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ, ᱡᱟᱦᱟᱸ ᱫᱚ ᱵᱟᱹᱲᱛᱤ ᱠᱟᱭᱛᱮ ᱛᱮᱞᱩᱜᱩ ᱟᱨ ᱛᱟᱢᱤᱞ ᱯᱟᱹᱨᱥᱤ ᱛᱮ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱵᱮᱜᱚᱨ ᱦᱚᱸ ᱩᱱᱤ ᱫᱚ ᱛᱤᱱᱟᱹᱜ ᱜᱟᱱ ᱦᱤᱱᱫᱤ ᱟᱨ ᱠᱟᱱᱱᱟᱰᱟ ᱯᱷᱤᱞᱢ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟ ᱾ ᱥᱤᱧᱚᱛᱤᱭᱟᱹ ᱥᱤᱱᱮᱢᱟ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱒᱐᱐᱑ ᱥᱟᱞᱮ ᱨᱮ ᱩᱱᱤ ᱫᱚ ᱯᱚᱫᱽᱢᱚ ᱵᱷᱩᱥᱚᱬ ᱥᱤᱨᱯᱷᱟᱹ ᱛᱮ ᱠᱚ ᱢᱟᱱᱚᱛ ᱞᱮᱫᱮᱭᱟ ᱾ ᱓᱐ ᱟᱱᱟᱜ ᱥᱤᱧᱚᱛ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱯᱷᱤᱞᱢ ᱯᱷᱮᱥᱴᱤᱵᱷᱟᱞ ᱨᱮ ᱩᱱᱤ ᱫᱚ "ᱥᱤᱱᱮᱢᱟ ᱨᱮ ᱛᱤᱨᱞᱟᱹ" ᱞᱮᱠᱟᱛᱮ ᱠᱚ ᱢᱟᱹᱱ ᱞᱮᱫᱮᱭᱟ ᱾

 ᱮᱛᱚᱦᱚᱵ ᱡᱤᱭᱚᱱ 
ᱵᱷᱟᱱᱩᱢᱚᱛᱤ ᱫᱚ ᱗ ᱥᱮᱯᱴᱮᱢᱵᱚᱨ ᱑᱙᱒᱕ ᱥᱟᱞᱮ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱚᱝᱜᱳᱞ ᱥᱩᱨ ᱯᱨᱚᱠᱟᱥᱚᱢ ᱦᱚᱱᱚᱛ ᱨᱮᱭᱟᱜ ᱫᱳᱰᱰᱟᱵᱷᱟᱨᱟᱢ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱵᱳᱢᱢᱟᱨᱟᱡᱩ ᱥᱚᱨᱚᱥᱣᱚᱛᱤ ᱟᱨ ᱵᱮᱝᱠᱚᱴ ᱥᱩᱵᱵᱟᱭᱭᱟ — ᱖᱐᱐᱐ ᱱᱤᱭᱳᱜᱤ ᱵᱽᱨᱟᱦᱢᱚᱬ — ᱨᱤᱱᱤᱡ ᱛᱮᱥᱟᱨ ᱜᱤᱫᱽᱨᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱟᱡ ᱵᱟᱵᱟ ᱟᱭᱢᱟ ᱞᱮᱠᱟᱱ ᱥᱴᱮᱡᱽ ᱰᱨᱟᱢᱟ ᱠᱚᱨᱮ ᱠᱟᱹᱢᱤ ᱟᱛᱮ ᱦᱟᱨᱟ ᱵᱩᱨᱩ ᱟᱠᱟᱱᱟᱭ ᱾ ᱵᱷᱟᱱᱩᱢᱚᱛᱤ ᱨᱤᱱᱤᱡ ᱵᱟᱵᱟ, ᱵᱮᱝᱠᱚᱴ ᱥᱩᱵᱵᱟᱭᱭᱟ ᱫᱚ ᱥᱮᱨᱮᱧ ᱨᱮᱱ ᱟᱹᱰᱤ ᱢᱟᱨᱟᱝ ᱫᱩᱞᱟᱹᱲᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱟᱨ ᱩᱱᱤ ᱫᱚ ᱵᱷᱟᱱᱩᱢᱚᱛᱤ ᱜᱤᱫᱽᱨᱟᱹ ᱠᱷᱚᱱ ᱜᱮ ᱥᱮᱨᱮᱧ ᱮ ᱪᱮᱫ ᱟᱫᱮ ᱛᱟᱦᱮᱸᱫ ᱾

ᱟᱡ ᱵᱟᱵᱟ ᱫᱚ ᱩᱱᱤ ᱢᱤᱫ ᱢᱟᱨᱟᱝ ᱥᱮᱨᱮᱧᱤᱭᱟᱹ ᱵᱮᱱᱟᱣ ᱥᱟᱱᱟ ᱞᱮᱫᱮ ᱛᱟᱦᱮᱸᱫ, ᱢᱮᱱᱠᱷᱟᱱ ᱠᱚᱯᱟᱲ ᱨᱮᱱᱟᱜ ᱠᱟᱛᱷᱟ ᱫᱚ ᱡᱩᱫᱟᱹ ᱜᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱤᱫ ᱟᱹᱰᱤ ᱢᱟᱨᱟᱝ ᱟᱠᱴᱨᱮᱥ ᱮ ᱵᱮᱱᱟᱣ ᱮᱱᱟ ᱟᱨ ᱥᱤᱱᱮᱢᱟ ᱡᱮᱜᱮᱛ ᱨᱮ ᱨᱟᱡᱽ ᱞᱮᱫᱟᱭ ᱾

 ᱠᱟᱹᱢᱤᱡᱤᱭᱚᱱ 
1939 ᱥᱟᱹᱦᱤᱛ ᱨᱮ ᱵᱷᱳᱱᱩᱢᱚᱛᱤ ᱪᱚᱞᱚᱛ ᱪᱤᱛᱟᱹᱨ ᱵᱤᱨᱤᱫ ᱨᱮᱭ ᱥᱮᱴᱮᱨ ᱞᱮᱱᱟ ᱟᱨ ᱛᱮᱞᱮᱜᱩ, ᱛᱟᱢᱤᱞ  ᱯᱟᱹᱨᱥᱤ ᱛᱮ 100 ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱪᱚᱞᱚᱛ ᱪᱤᱛᱟᱹᱨ ᱨᱮᱭ ᱯᱟᱴᱷ ᱞᱮᱫᱟ ᱾ ᱩᱱᱤ ᱫᱚ ᱢᱤᱫᱦᱚᱲ ᱚᱱᱚᱞᱤᱭᱟᱹ, ᱯᱟᱴᱷᱚᱠ, ᱥᱟᱯᱲᱟᱣᱤᱡ, ᱥᱟᱯᱲᱟᱣᱤᱡ ᱟᱨ ᱥᱴᱤᱰᱤᱣᱳ ᱨᱮᱱ ᱢᱟᱹᱞᱤᱠ ᱞᱮᱠᱟᱛᱮ ᱪᱚᱞᱚᱛ ᱪᱤᱛᱟᱹᱨ ᱵᱤᱨᱤᱫ ᱨᱮᱱ ᱦᱚᱲᱠᱚ ᱩᱱᱤ ᱫᱚ ᱚᱥᱛᱚᱵᱚᱫᱚᱱᱤ ᱧᱩᱛᱩᱢ ᱛᱮ ᱠᱚ ᱞᱟᱹᱭ ᱥᱚᱫᱚᱨ ᱞᱮᱫᱟ ᱾ ᱡᱮᱛᱷᱱᱛᱨᱚ  ᱩᱭᱦᱟᱹᱨᱟᱱ ᱪᱮᱛᱟᱱ ᱨᱮ ᱩᱱᱤᱭᱟᱜ ᱟᱹᱰᱤ ᱱᱟᱯᱟᱭ ᱩᱯᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱛᱮᱞᱮᱜᱩ ᱪᱚᱞᱚᱛ ᱪᱤᱛᱟᱹᱨ ᱨᱮᱱ ᱯᱳᱭᱞᱳ ᱛᱤᱨᱞᱟᱹ ᱥᱩᱯᱟᱨ ᱥᱴᱟᱨ ᱞᱮᱠᱟᱛᱮᱠᱚ ᱢᱚᱱᱮ ᱦᱩᱭᱩᱜ ᱠᱟᱱᱟ ᱾K., Janani. "Bhanumathi Ramakrishna undergoes title change after veteran actress's son files case". India Today. Retrieved 11 May 2021.

 ᱪᱚᱞᱚᱛᱪᱤᱛᱟᱹᱨ ᱠᱟᱹᱢᱤ ᱡᱤᱭᱚᱱ 
ᱩᱱᱤ ᱫᱚ 1939 ᱥᱟᱹᱦᱤᱛ ᱨᱮ ᱛᱮᱞᱮᱜᱩ ᱪᱚᱞᱚᱛᱪᱤᱛᱟᱹᱨ ᱨᱮ ᱠᱟᱞᱤᱱᱫᱤ (ᱢᱤᱫ 13 ᱥᱮᱨᱢᱟ ᱩᱢᱮᱨᱟᱱ ᱠᱩᱲᱤ ᱡᱟᱦᱟᱸᱭ ᱫᱚ ᱢᱤᱫ ᱩᱢᱮᱨᱟᱱ ᱦᱚᱲ ᱥᱟᱶᱛᱮ ᱵᱟᱯᱞᱟ ᱞᱟᱹᱜᱤᱫ ᱮ ᱡᱳᱨ ᱞᱮᱫᱮᱭᱟ ᱟᱨ ᱥᱤ ᱯᱩᱞᱞᱟᱭᱤᱭᱟ ᱫᱟᱨᱟᱭ ᱛᱮ ᱥᱟᱯᱲᱟᱣ ᱵᱚᱨ ᱵᱤᱠᱨᱟᱭᱚᱢ (ᱛᱮᱞᱮᱜᱩ) ᱪᱤᱛᱟᱹᱨ ᱨᱮ ᱟᱡ ᱟᱡᱮ ᱜᱚᱡ ᱞᱮᱫᱮᱭᱟ ᱾ ᱩᱱᱤ ᱫᱚ ᱢᱟᱞᱚᱛᱤ ᱢᱟᱫᱚᱵᱚᱢ, ᱫᱷᱚᱨᱚᱢ ᱯᱟᱛᱚᱱᱤ ᱟᱨ ᱵᱷᱟᱠᱛᱤᱢᱟᱞᱟ ᱾ ᱯᱟᱴᱷ ᱞᱮᱫᱟᱭ ᱾ ᱟᱭᱟᱜ ᱯᱳᱭᱞᱳ ᱦᱚᱲᱠᱩᱥᱤ ᱪᱚᱞᱚᱛ ᱪᱤᱛᱟᱹᱨ ᱫᱚ ᱛᱟᱦᱮᱸ ᱠᱟᱱᱟ ᱠᱨᱤᱥᱱ ᱯᱮᱨᱟᱢᱟ ᱾ ᱩᱱᱤᱭᱟᱜ ᱛᱟᱭᱚᱢ ᱫᱟᱨᱟᱢ ᱦᱚᱲᱠᱩᱥᱤ ᱪᱚᱞᱚᱛ ᱪᱤᱛᱟᱹᱨ ᱫᱚ ᱛᱟᱦᱮᱸ ᱠᱟᱱᱟ ᱥᱚᱨᱜᱥᱤᱢᱟ, ᱡᱟᱸᱦᱟ ᱫᱚ ᱩᱱᱤᱭᱟᱜ ᱠᱟᱹᱢᱤ ᱡᱤᱭᱚᱱ ᱨᱮ ᱢᱤᱫᱴᱟᱝ ᱢᱳᱞᱤᱠᱳᱱ ᱪᱚᱞᱚᱛ ᱪᱤᱛᱟᱹᱨ ᱾ ᱥᱚᱨᱜᱥᱤᱢᱟ ᱨᱮ ᱩᱱᱤ ᱫᱚ ᱢᱤᱫ ᱵᱟᱝᱼᱵᱟᱹᱲᱤᱡ ᱪᱤᱛᱟᱹᱨ ᱨᱮᱱ ᱠᱟᱹᱨᱤᱜᱚᱞ ᱟᱜ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱡᱟᱦᱟᱸᱭ ᱫᱚ ᱟᱡᱟᱜ ᱵᱮᱼᱵᱟᱹᱛᱤᱞ ᱥᱩᱵᱤᱫᱷᱟ ᱞᱟᱹᱜᱤᱫ ᱢᱤᱫ ᱵᱟᱯᱞᱟ ᱦᱚᱲ ᱛᱟᱭᱚᱢ ᱛᱮ ᱪᱟᱞᱟᱣ ᱞᱮᱱᱟ ᱾ 'ᱳᱦᱳ ᱯᱟᱱᱩᱨᱟᱢᱟ' ᱥᱮᱨᱮᱧ (ᱥᱚᱨᱜᱥᱤᱢᱟ ᱩᱱᱤ ᱥᱮᱨᱮᱧ ᱟᱠᱟᱫᱟ) ᱟᱹᱰᱤ ᱥᱤᱜᱤᱞ ᱞᱮᱱᱟ ᱟᱨ ᱩᱱᱤ ᱫᱚ ᱚᱯᱷᱟᱨ ᱠᱚ ᱮᱢ ᱞᱮᱫᱟ ᱾ ᱛᱟᱭᱚᱢ ᱛᱮ ᱩᱱᱤ ᱪᱚᱠᱨᱟᱯᱟᱱᱤ, ᱞᱟᱭᱞᱟ ᱢᱟᱡᱚᱱᱩ, ᱵᱤᱯᱨᱟᱱᱨᱟᱭᱟᱱᱟ, ᱢᱚᱞᱞᱤᱥᱳᱲᱤ, ᱵᱟᱛᱟᱥᱟᱨᱤ ᱟᱨ ᱚᱱᱛᱚᱥᱛᱩᱞᱩ ᱞᱮᱠᱟᱱ ᱟᱭᱢᱟ ᱩᱭᱦᱟᱹᱨᱟᱱ ᱪᱚᱞᱚᱛᱪᱤᱛᱟᱹᱨ ᱨᱮᱭ ᱯᱟᱴᱷ ᱞᱮᱫᱟ ᱾ 1949 ᱥᱟᱹᱦᱤᱛ ᱨᱮ ᱩᱱ ᱫᱤᱱ ᱨᱮᱱ ᱧᱩᱛᱩᱢᱟᱱ ᱯᱟᱴᱷᱚᱠᱤᱭᱟᱹ ᱯᱤ ᱤᱭᱩ ᱪᱤᱱᱱᱟᱯᱯᱟ ᱥᱟᱶᱛᱮ ᱟᱡᱟᱜ ᱯᱳᱭᱞᱳ ᱛᱟᱢᱤᱞ ᱪᱤᱛᱟᱹᱨ ᱛᱟᱦᱮᱸ ᱠᱟᱱᱟ ᱨᱚᱛᱱᱟᱠᱩᱢᱟᱨ ᱱᱚᱣᱟ ᱪᱤᱛᱟᱹᱨ ᱫᱚ ᱠᱨᱤᱥᱱᱚᱱᱼᱯᱟᱱᱡᱩ ᱫᱟᱨᱟᱭ ᱛᱮ ᱪᱟᱪᱟᱞᱟᱣ ᱞᱮᱱᱟ ᱾ 1953 ᱥᱟᱹᱦᱤᱛ ᱨᱮ, ᱩᱱᱤ ᱫᱚ ᱪᱚᱱᱫᱤᱨᱟᱱᱤ (ᱢᱤᱫ ᱥᱟᱶᱛᱮ ᱛᱟᱢᱤᱞ, ᱛᱮᱞᱮᱜᱩ ᱟᱨ ᱦᱤᱱᱫᱤ) ᱛᱟᱞᱟᱛᱮ ᱥᱟᱯᱲᱟᱣ ᱮ ᱮᱛᱚᱦᱚᱵ ᱞᱮᱫᱟ ᱾

 ᱥᱟᱶᱦᱮᱫ ᱠᱟᱹᱢᱤ ᱡᱤᱭᱚᱱ 
ᱵᱷᱳᱱᱩᱢᱚᱛᱤ ᱫᱚ ᱢᱤᱫ ᱦᱚᱲ ᱱᱟᱯᱟᱭ ᱚᱱᱚᱞᱤᱭᱟᱹ ᱮ ᱛᱟᱸᱦᱮ ᱠᱟᱱᱟ, ᱡᱟᱦᱟᱭ ᱫᱚ ᱟᱭᱢᱟ ᱦᱩᱰᱤᱧ ᱠᱟᱹᱦᱱᱤ ᱮ ᱚᱞ ᱞᱮᱫᱟ ᱾ ᱩᱱᱤᱭᱟᱜ ᱡᱤᱭᱚᱱᱼᱵᱚᱭᱤ 'ᱱᱟᱞᱳᱱᱩ' ᱛᱮᱞᱮᱜᱩ ᱯᱟᱹᱨᱥᱤᱛᱮ ᱩᱪᱷᱟᱹᱱ ᱞᱮᱱᱟ ᱟᱨ ᱛᱟᱭᱚᱢᱛᱮ, ᱤᱝᱨᱮᱡᱤ ᱯᱟᱹᱨᱥᱤ ᱛᱮ 'ᱢᱩᱭᱥᱤᱝᱥ' ᱧᱩᱛᱩᱢ ᱛᱮ ᱩᱪᱷᱟᱹᱱ ᱞᱮᱱᱟ ᱾ ᱚᱱᱫᱷᱚᱨᱟ ᱯᱨᱚᱫᱮᱥ ᱮᱠᱟᱫᱮᱢᱤ ᱫᱚ ᱩᱱᱤᱭᱟᱜ ᱦᱚᱲᱠᱩᱥᱤ ᱠᱟᱹᱴᱤᱡ ᱠᱟᱹᱦᱱᱤ "ᱚᱱᱛᱚᱜᱟᱨᱤ ᱠᱟᱛᱷᱟᱞᱩ" ᱞᱟᱹᱜᱤᱫ ᱥᱚᱨᱮᱥ ᱦᱩᱰᱤᱧ ᱠᱟᱹᱦᱱᱤ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱢᱟᱹᱱ ᱮ ᱧᱟᱢ ᱞᱮᱫᱟ ᱾ ᱩᱱᱤ ᱫᱚ 5 ᱥᱮᱨᱢᱟ ᱞᱟᱹᱜᱤᱫ ᱞᱟᱹᱞᱤᱛ ᱠᱟᱞᱟ ᱮᱠᱟᱫᱟᱰᱤ ᱟᱨ 10 ᱥᱮᱨᱢᱟ ᱞᱟᱹᱜᱤᱫ ᱚᱱᱫᱨᱚᱯᱨᱚᱫᱮᱥ ᱨᱮᱭᱟᱜ ᱥᱟᱦᱤᱛᱤᱭᱚ ᱮᱠᱟᱫᱟᱰᱤ ᱨᱮᱱ ᱨᱟᱹᱥᱤᱭᱟᱹ ᱛᱟᱦᱮᱸᱠᱟᱱᱟ ᱾ ᱩᱱᱤ ᱫᱚ ᱛᱟᱢᱤᱞᱱᱟᱲᱩ ᱥᱚᱨᱠᱟᱨᱟᱜ ᱥᱮᱨᱮᱧ ᱢᱟᱦᱟᱵᱤᱨᱫᱟᱹᱜᱟᱲ ᱨᱮᱱ ᱥᱟᱯᱲᱟᱣᱤᱡ ᱟᱨ ᱯᱨᱤᱱᱥᱤᱯᱮᱞ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾

 ᱱᱤᱡᱮᱨᱟᱜ ᱡᱤᱭᱚᱱ 
ᱠᱨᱤᱥᱱᱟ ᱯᱨᱮᱢᱟ (᱑᱙᱔᱓) ᱯᱷᱤᱞᱢ ᱨᱮᱱᱟᱜ ᱥᱩᱴᱤᱝ ᱚᱠᱛᱚ ᱨᱮ, ᱩᱱᱤ ᱫᱚ ᱚᱱᱟ ᱯᱷᱤᱞᱢ ᱨᱤᱱᱤᱡ ᱜᱚᱲᱚ ᱫᱤᱥᱟᱹ ᱩᱫᱩᱜᱤᱭᱟᱹ ᱯᱤ. ᱮᱥ. ᱨᱟᱢᱚᱠᱨᱤᱥᱱᱚ ᱨᱟᱣ (᱑᱙᱑᱘–᱑᱙᱘᱖) ᱥᱟᱶᱮ ᱧᱟᱯᱟᱢ ᱞᱮᱱᱟ ᱾ ᱚᱱᱟᱛᱮ, ᱱᱚᱶᱟ ᱡᱚᱛᱚᱣᱟᱜ ᱫᱚ 'ᱠᱨᱤᱥᱱᱚ ᱯᱨᱮᱢᱟ' (ᱠᱨᱤᱥᱱᱚ ᱫᱩᱞᱟᱹᱲ) ᱠᱷᱚᱱ ᱮᱛᱚᱦᱚᱵ ᱞᱮᱱᱟ ᱟᱨ 'ᱨᱟᱢᱚᱠᱨᱤᱥᱱᱚ ᱯᱨᱮᱢᱟ' (ᱨᱟᱢᱚᱠᱨᱤᱥᱱᱚ ᱫᱩᱞᱟᱹᱲ) ᱨᱮ ᱢᱩᱪᱟᱹᱫ ᱞᱮᱱᱟ ᱾ ᱵᱷᱟᱱᱩᱢᱚᱛᱤ ᱫᱚ ᱩᱱᱤ ᱥᱟᱶ ᱫᱩᱞᱟᱹᱲ ᱨᱮ ᱯᱟᱲᱟᱣ ᱞᱮᱱᱟᱭ ᱟᱨ ᱟᱡ ᱨᱤᱱ ᱟᱭᱳ-ᱵᱟᱵᱟ ᱟᱜ ᱢᱚᱱᱮ ᱵᱤᱨᱩᱫᱽ ᱨᱮ ᱩᱱᱤ ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱱᱚᱶᱟ ᱡᱩᱨᱤ-ᱯᱟᱹᱨᱤ ᱫᱚ ᱘ ᱚᱜᱚᱥᱴ ᱑᱙᱔᱓ ᱨᱮ ᱠᱤᱱ ᱵᱟᱯᱞᱟ ᱞᱮᱱᱟ ᱟᱨ ᱩᱱᱤ ᱨᱤᱱᱤᱡ ᱢᱤᱫᱴᱟᱹᱝ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱭᱟ, ᱡᱟᱦᱟᱸᱭᱟᱜ ᱧᱩᱛᱩᱢ ᱫᱚ ᱵᱷᱟᱨᱟᱱᱤ ᱠᱟᱱᱟ ᱾ ᱱᱩᱠᱤᱱ ᱧᱩᱛᱩᱢᱟᱱ ᱡᱩᱨᱤ-ᱯᱟᱹᱨᱤ ᱫᱚ ᱥᱤᱧᱚᱛᱤᱭᱟᱹ ᱥᱤᱱᱮᱢᱟ ᱡᱮᱜᱮᱛ ᱨᱤᱱ ᱡᱚᱛᱚ ᱠᱷᱚᱱ 'ᱛᱷᱤᱨ' ᱟᱨ ᱨᱟᱹᱥᱠᱟᱹᱱ ᱡᱩᱨᱤ-ᱯᱟᱹᱨᱤ ᱠᱚ ᱢᱩᱫᱽ ᱨᱮ ᱢᱤᱫ ᱦᱚᱲ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱛᱮᱞᱩᱜᱩ ᱟᱨ ᱛᱟᱢᱤᱞ ᱯᱷᱤᱞᱢ ᱨᱤᱱᱤᱡ ᱯᱨᱳᱰᱤᱭᱩᱥᱚᱨ, ᱰᱤᱨᱮᱠᱴᱚᱨ ᱟᱨ ᱮᱰᱤᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱛᱟᱭᱚᱢ ᱛᱮ ᱩᱱᱠᱤᱱ ᱫᱚ ᱟᱹᱠᱤᱱ ᱨᱤᱱᱤᱡ ᱠᱚᱲᱟ ᱜᱤᱫᱽᱨᱟᱹ ᱧᱩᱛᱩᱢ ᱛᱮ ᱢᱤᱫ ᱧᱩᱛᱩᱢᱟᱱ ᱯᱨᱳᱰᱟᱠᱥᱚᱱ ᱠᱚᱢᱯᱟᱹᱱᱤ, ᱵᱷᱟᱨᱟᱱᱤ ᱯᱤᱠᱪᱟᱨᱥ ᱟᱨ ᱵᱷᱟᱨᱟᱱᱤ ᱥᱴᱩᱰᱤᱭᱳ ᱠᱤᱱ ᱮᱛᱚᱦᱚᱵ ᱞᱮᱫᱟ ᱾ ᱩᱱᱤ ᱫᱚ ᱪᱮᱱᱱᱟᱭ ᱨᱮ ᱵᱟᱥᱟ ᱞᱮᱱᱟᱭ ᱟᱨ ᱟᱡᱟᱜ ᱥᱟᱨᱮᱡ ᱡᱤᱭᱚᱱ ᱫᱚ ᱚᱸᱰᱮ ᱜᱮ ᱠᱷᱟᱸᱰᱟᱣ ᱞᱮᱫᱟᱭ ᱾ ᱩᱱᱤ ᱫᱚ ᱘᱐ ᱥᱮᱨᱢᱟ ᱩᱢᱮᱨ ᱨᱮ ᱪᱮᱱᱱᱟᱭ ᱨᱮᱭ ᱵᱚᱸᱜᱟ ᱛᱟᱞᱟ ᱞᱮᱱᱟ ᱾ ᱪᱮᱱᱱᱟᱭ ᱨᱮ ᱵᱷᱟᱱᱩᱢᱚᱛᱤ ᱨᱟᱢᱚᱠᱨᱤᱥᱱᱚ ᱧᱩᱛᱩᱢ ᱛᱮ ᱢᱤᱫᱴᱟᱹᱝ ᱰᱟᱦᱟᱨ ᱢᱮᱱᱟᱜᱼᱟ ᱾ ᱥᱟᱞᱤᱜᱽᱨᱟᱢᱚᱢ ᱨᱮ ᱱᱚᱶᱟ ᱫᱚ 'ᱵᱷᱟᱱᱩᱢᱚᱛᱤ ᱨᱟᱢᱚᱠᱨᱤᱥᱱᱚ ᱨᱳᱰ' Bhanumathi Ramakrishna Rd url=https://g.co/kgs/p9n1cnB  ᱠᱚ ᱢᱮᱛᱟᱜᱼᱟ ᱾

 ᱥᱤᱨᱯᱷᱟᱹ ᱠᱚ 
 ᱱᱟᱜᱟᱨᱤᱭᱟᱹ ᱢᱟᱹᱱ
 ᱒᱐᱐᱑ ᱨᱮ ᱯᱚᱫᱽᱢᱚ ᱵᱷᱩᱥᱚᱬ
 ᱑᱙᱖᱖ ᱨᱮ ᱯᱚᱫᱽᱢᱚᱥᱨᱤ

 ᱟᱠᱴᱤᱝ ᱨᱮ ᱨᱟᱥᱴᱨᱚᱯᱚᱛᱤ ᱥᱤᱨᱯᱷᱟᱹ
 ᱑᱙᱖᱒ ᱨᱮ Annai ᱞᱟᱹᱜᱤᱫ
 ᱑᱙᱖᱕ ᱨᱮ Antastulu ᱞᱟᱹᱜᱤᱫ
 ᱑᱙᱖᱖ ᱨᱮ Palnati Yuddham ᱞᱟᱹᱜᱤᱫ

 ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹ
 "Naalo Nenu" (ᱟᱡ ᱡᱤᱭᱚᱱᱤ) ᱯᱩᱛᱷᱤ ᱞᱟᱹᱜᱤᱫ ᱑᱙᱙᱓ ᱨᱮ ᱥᱚᱨᱮᱥ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹ ᱾

 ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ ᱮᱛᱚᱢ
 ᱯᱷᱤᱞᱢᱯᱷᱮᱭᱟᱨ ᱞᱟᱭᱤᱯᱷᱴᱟᱭᱤᱢ ᱮᱪᱤᱵᱷᱢᱮᱱᱴ ᱥᱤᱨᱯᱷᱟᱹ – ᱮᱛᱚᱢ (᱑᱙᱘᱘)

 ᱱᱚᱱᱫᱤ ᱥᱤᱨᱯᱷᱟᱹ ᱠᱚ
 ᱟᱱᱫᱷᱨᱚ ᱯᱨᱚᱫᱮᱥ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱑᱙᱘᱕ ᱨᱮ ᱨᱟᱜᱷᱩᱯᱚᱛᱤ ᱵᱮᱝᱠᱚᱭᱭᱟ ᱥᱤᱨᱯᱷᱟᱹ
 ᱑᱙᱘᱖ ᱨᱮ ᱱᱚᱱᱫᱤ ᱥᱚᱨᱮᱥ ᱫᱤᱥᱟᱹ ᱩᱫᱩᱜᱤᱭᱟᱹ ᱥᱤᱨᱯᱷᱟᱹ
 ᱒᱐᱐᱐ ᱥᱟᱞᱮ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ NTR ᱡᱟᱹᱛᱤᱭᱟᱹᱨᱤ ᱥᱤᱨᱯᱷᱟᱹ

 ᱛᱟᱢᱤᱞᱱᱟᱰᱩ ᱯᱚᱱᱚᱛ ᱯᱷᱤᱞᱢ ᱥᱤᱨᱯᱷᱟᱹ ᱠᱚ
 ᱛᱟᱢᱤᱞᱱᱟᱰᱩ ᱯᱚᱱᱚᱛ ᱯᱷᱤᱞᱢ ᱢᱟᱹᱱᱟᱱ ᱥᱤᱨᱯᱷᱟᱹ – ᱑᱙᱙᱒ ᱨᱮ "ᱚᱨᱤᱜᱽᱱᱟᱨ ᱟᱱᱱᱟ ᱥᱤᱨᱯᱷᱟᱹ"

 ᱯᱚᱱᱚᱛ ᱥᱤᱨᱯᱷᱟᱹ ᱠᱚ
 ᱛᱟᱢᱤᱞᱱᱟᱰᱩ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱑᱙᱘᱓ ᱨᱮ ᱠᱟᱞᱟᱭᱢᱟᱢᱟᱱᱤ

 ᱮᱴᱟᱜ ᱢᱟᱹᱱ ᱠᱚ
 ᱟᱱᱫᱷᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱵᱤᱥᱟᱠᱷᱟᱯᱟᱴᱱᱟᱢ ᱠᱷᱚᱱ ᱑᱙᱗᱕ ᱨᱮ ᱠᱟᱞᱟᱯᱨᱚᱯᱩᱨᱱᱟ
 ᱥᱨᱤ ᱵᱮᱝᱠᱚᱴᱮᱥᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱛᱤᱨᱩᱯᱚᱛᱤ ᱠᱷᱚᱱ ᱑᱙᱘᱔ ᱨᱮ ᱢᱟᱹᱱᱟᱱ ᱰᱚᱠᱴᱚᱨᱮᱴ
 ᱪᱮᱱᱱᱟᱭ ᱨᱮᱱᱟᱜ ᱥᱨᱤ ᱨᱟᱡᱟ-ᱞᱚᱠᱷᱢᱤ ᱯᱷᱟᱶᱱᱰᱮᱥᱚᱱ ᱠᱷᱚᱱ ᱑᱙᱙᱘ ᱥᱟᱞ ᱞᱟᱹᱜᱤᱫ ᱨᱟᱡᱟ-ᱞᱚᱠᱷᱢᱤ ᱥᱤᱨᱯᱷᱟᱹ
 ᱥᱤ. ᱮᱱ. ᱟᱱᱱᱟᱫᱩᱨᱟᱭ ᱫᱚ "Rangoon Radha" ᱨᱮ ᱟᱡᱟᱜ ᱥᱚᱨᱮᱥ ᱟᱠᱴᱤᱝ ᱞᱟᱹᱜᱤᱫ "Nadippukku Ilakkanam" ᱩᱯᱟᱫᱷᱤ ᱛᱮᱭ ᱢᱟᱹᱱ ᱞᱮᱫᱮᱭᱟ ᱾
 ᱑᱙᱕᱖ ᱥᱟᱞᱮ ᱨᱮ ᱯᱚᱱᱚᱛ ᱵᱮᱱᱟᱣ ᱚᱠᱛᱚ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱥᱚᱨᱠᱟᱨ ᱦᱚᱛᱮᱛᱮ ᱢᱟᱹᱱ ᱟᱠᱟᱱ ᱢᱟᱹᱱᱟᱱ ᱦᱚᱲ ᱠᱚ ᱢᱩᱫᱽ ᱨᱮ ᱩᱱᱤ ᱫᱚ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾

 ᱒᱐ ᱠᱷᱚᱱ ᱒᱘ ᱱᱚᱵᱷᱮᱢᱵᱚᱨ ᱒᱐᱒᱕ ᱦᱟᱹᱵᱤᱡ ᱦᱩᱭᱩᱜ ᱠᱟᱱ ᱕᱖ ᱟᱱᱟᱜ ᱥᱤᱧᱚᱛ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱯᱷᱤᱞᱢ ᱯᱷᱮᱥᱴᱤᱵᱷᱟᱞ ᱨᱮ ᱟᱡᱟᱜ ᱥᱟᱭ ᱥᱮᱨᱢᱟ ᱯᱩᱨᱟᱹᱣ ᱠᱚ ᱢᱟᱱᱟᱣᱟ ᱟᱨ ᱟᱡᱟᱜ ᱠᱞᱟᱥᱤᱠ ᱯᱷᱤᱞᱢ ᱠᱚ ᱩᱫᱩᱜ ᱠᱟᱛᱮ ᱯᱤ. ᱵᱷᱟᱱᱩᱢᱚᱛᱤ ᱜᱚᱢᱠᱮ ᱛᱮᱠᱤᱱ ᱠᱚ ᱢᱟᱹᱱ ᱠᱤᱱᱟ ᱾

 ᱯᱷᱤᱞᱢᱳᱜᱨᱟᱯᱷᱤ 

 ᱥᱟᱹᱠᱷᱭᱟᱹᱛ